ไปตรวจมาบอกเป็นริดสีดวงทวารภายนอกค่ะมีติ่งเนื้อยื่นออกมาต้องการตัดติ่งเนื้อออกแต่บอกว่าไม่มีข้อบ่งชี้ในการผ่าตัดคืออะไรค่ะคือไม่ต้องผ่าตัดไม่มียาให้แล้วติ่งเนื้อจะหายไปไหมค่ะจะใหญ่ขึ้นไหมรักษายังไงดี
สวัสดีครับ ริดสีดวงภายนอก ไม่จำเป็นต้องผ่าตัดเสมอไปครับ หากปรับพฤติกรรมการรับประทานอาหารที่มีกากใยเพิ่มเติม แช่นำ้อุ่น ทำความสะอาดบริเวณทวาร และ หลีกเลี่ยงการเบ่งถ่าย ก็จะช่วยให้อาการริดสีดวงดีขึ้นได้ครับโดยทั่วไป หากปฏิบัติตามข้อแนะนำดังกล่าว ก้อนก็มักจะไม่ใหญ่ขึ้นครับ เพราะริดสีดวงคือเส้นเลือดที่เป่งพอง จากการเสียดสีกับอุจจาระที่แข็ง เพราะท้องผูก ดังนั้น หากปรับมื้ออาหารที่มีกากใย จนอุจจาระนิ่มแล้ว ก็จะไม่ก่อให้เกิดแผลในบริเวณนั้นครับอย่างไรก็ดี หากอาการเป็นมากขึ้น เช่น มีเลือดออกมากเวลาอุจจาระ หรือ ก้อนโตขึ้นอย่างชัดเจน ก็ควรพบแพทย์อีกครั้งหนึ่งครับ